-310-

**Zápisnica**

**z 29. pracovného zasadnutia Obecného zastupiteľstva**

**v Kráľovej nad Váhom**

**dňa 3. októbra 2018**

**Prítomní:**

|  |  |
| --- | --- |
| **Starosta obe:** | RNDr. Ferenc Bergendi |
| **Poslanci OZ:** | Ing. Ladislav Adamkó  Ing. Imrich Kovács  Ondrej Kožuch  Mgr. Hajnalka Oláh  Bc. Tibor Vincze  Ing. Kristián Morovič  Atila Forró |
|  |  |
| **Referentky OcÚ :** | Bc. Erika Šmátralová  Alžbeta Vadkertiová |
|  |  |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že všetci poslanci OZ boli pozvaní na zasadnutie pozvánkami zo dňa 25.09.2018. Starosta uviedol, že poslanci OZ, Ing. Štefan Vincze a Ing. Eliška Vargová sa ospravedlnili za neúčasť.

Priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Atila Forró

Ing. Kristián Morovič

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 73a/2018-OZ**

*Prezentácia: 7 poslancov OZ*

*Za schválenie overovateľov zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Bc. Tibor Vincze, Ing. Kristián Morovič, Atila Forró*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 73b/2018-OZ**

*Prezentácia: 7 poslancov OZ*

*Za schválenie zapisovateľa zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Bc. Tibor Vincze, Ing. Kristián Morovič, Atila Forró*

**2. Návrh na schválenie programu zasadnutia obecného zastupiteľstva**

Návrh programu predniesol starosta obce:

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Správa hlavného kontrolóra o výsledku kontroly č. 9/2018 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: II. štvrťrok 2018 (01.04.2018 - 30.06.2018)
5. Plán kontrolnej činnosti hlavného kontrolóra Obce Kráľová nad Váhom na II. polrok 2018
6. Návrh na uznesenie – predaj pozemku – Ladislav Székely a Monika Székelyová, Kráľová nad Váhom
7. Rekonštrukcia miestnej komunikácie u. Poštová – dodatok k zmluve o dielo
8. Návrh na uznesenie – Erazmus Molnár, Kráľová nad Váhom
9. Návrh na uznesenie – Zriadenie vecného bremena v prospech ZD a. s. Bratislava
10. Záver

Starosta obce navrhol doplniť program o bod informácie a opýtal sa, či má niekto ešte návrh na doplnenie programu.

Poslanci OZ s návrhom súhlasili a prijali:

**Uznesenie číslo: 74/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva s doplnením.**

*Prezentácia: 7 poslancov OZ*

*Za schválenie programu hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Bc. Tibor Vincze, Ing. Kristián Morovič, Atila Forró*

1. **Informácia o plnení uznesení z predchádzajúceho zasadnutia OZ**

**Štefan Bencze, kontrolór obce** vypracoval správy o kontrole plnenia uznesení z 27. a 28 zasadnutia OZ. Správa bola doručená poslancom OZ. Kontrolór obce v krátkosti zhrnul obsah správ. Všetky prijaté uznesenia boli splnené.

Po informáciách poslanci OZ prijali:

* **Uznesenie číslo: 75/2018-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**informáciu o kontrole plnenia uznesení z 27. zasadnutia Obecného zastupiteľstva v Kráľovej nad Váhom konaného dňa 20. júna 2018**

*Prezentácia: 7 poslancov OZ*

*Informáciu brali na vedomie 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Bc. Tibor Vincze, Ing. Kristián Morovič, Atila Forró*

* **Uznesenie číslo: 76/2018-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**informáciu o kontrole plnenia uznesení z 28. zasadnutia Obecného zastupiteľstva v Kráľovej nad Váhom konaného dňa 3. júla 2018**

*Prezentácia: 7 poslancov OZ*

*Informáciu brali na vedomie 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Bc. Tibor Vincze, Ing. Kristián Morovič, Atila Forró*

-312-

1. **Správa hlavného kontrolóra o výsledku kontroly č. 9/2018 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: II. štvrťrok 2018 (01.04.2018 - 30.06.2018)**

Kontrolou boli overené všetky pokladničné doklady a účtovné záznamy na bankových účtoch obce za II. štvrťrok 2018 podľa základných právnych noriem platných pre územnú samosprávu a verejnú správu. Vypracovaná správa bola doručená poslancom OZ. Kontrolór obce v krátkosti zhrnul obsah správy, vymenoval kontrolné zistenia a odporúčania:

* pri vrátení poplatku za komunálny odpad postupovať podľa zákona o miestnych daniach a miestnom poplatku za komunálne odpady a drobné stavebné odpady a poplatok vrátiť na základe žiadosti poplatníka
* faktúry za vedenie účtovníctva boli vyplatené na základe neplatnej, neúčinnej zmluvy - tieto nedostatky už boli uvedené aj v správe kontrolóra č. 6/2018, že z dôvodu nezverejnenia zmluvy o vedení účtovnej evidencie došlo k porušeniu ustanovení § 5a ods. 9 zákona č. 211/2000 Z. z. o slobode informácií, preto táto zmluva je neplatná a neúčinná

Zákon o slobode informácií v § 21a ods. 1 písm. a) až c) uvádza, že priestupku sa dopustí ten, kto:

1. vedome vydá a zverejní nepravdivé alebo neúplné informácie
2. vydaním rozhodnutia, príkazu alebo iným opatrením zapríčiní porušenia práva

na sprístupnenie informácií

1. *poruší inú povinnosť ustanovenú týmto zákonom*

Za priestupok možno uložiť pokutu do 1.650,00 € a zákaz činnosti až na 2 roky. Priestupok možno prejednať *len na návrh postihnutej osoby,* jej zákonného zástupcu alebo opatrovníka *(ďalej len „navrhovateľ“).* Navrhovateľ je účastníkom konania o priestupku. V návrhu musí byť uvedené, kto je postihnutou osobou, koho navrhovateľ označuje za páchateľa, a kedy a akým spôsobom priestupok spáchal. Priestupky podľa zákona o slobode informácií prejednáva okresný úrad. Na priestupky sa vzťahuje predpis o priestupkoch.

K predmetnej veci a podania návrhu na prejednanie priestupku o vysvetlivku k § 21 a zákona č. 211/2000 Z. z bol požiadaný nezávislý právnik. Stanovisko:

„Možnosť k riešeniu nezverejnenia zmluvy ako priestupku, je uvedená v § 21a ods. 1 písm. c) zákona – *porušenie povinnosti ustanovenej týmto zákonom*. Problémom je, že sa jedná o tzv. návrhové priestupky, teda musí byť navrhovateľ. Podľa zákona o slobode informácií navrhovateľom môže byť len *postihnutá osoba.*  Vo všeobecnosti za postihnutú osobu sa považuje žiadateľ o sprístupnenie informácie alebo inej osoby, ktorej právo na informácie bolo porušené. V tomto prípade by to mohla byť ktorákoľvek osoba, lebo právo na prístup k informáciám sa zaručuje akejkoľvek osobe a nezverejnenie zmluvy postihlo ktorúkoľvek osobu (ale nie obec).

Poznámka: pri návrhových priestupkoch je potrebné podať návrh do 3 mesiacov odo dňa, keď sa žiadateľ dozvedel o spáchaní priestupku.

Záver: návrh môže podať osoba, ktorá sa cíti byť ukrátená na svojich právach resp. osoba, ktorá bola nezverejnením zmluvy postihnutá.“

Kontrolór obce ďalej informoval prítomných:

* o zostatkoch na bankových účtoch,
* plnenie rozpočtu k 30.06.2018, na základe finančných výkazov je: príjmy sú splnené na 50,55 % a výdavky na36,63 %,
* vo výdavkovej časti bežného rozpočtu k prekročeniu upravených schválených položiek nedošlo za dôvodu vykonania 3 rozpočtových opatrení,
* v kapitálovom rozpočte je čerpanie na 3,96 %,
* úverová zaťaženosť obce je 10,55 %,
* v súlade s odporúčaním OZ dňa 2.7.2018 bol zriadený podúčet – účet rezervného fondu s finančnou sumou 78000,00 EUR.

Starosta obce sa opýtal, či má niekto pripomienku k správe.

-313-

**Mgr. Hajnalka Oláh, poslankyňa OZ** – položila otázku kontrolórovi obce: „Je to v poriadku, že faktúry za vedenie účtovníctva boli vyplatené?“

**Štefan Bencze, kontrolór obce** – „prvýkrát, keď sme o tom rozprávali som si myslel, že na základe podania na prokuratúru dostaneme návrh na riešenie. V odpovedi bolo uvedené, že taký prípad nerieši prokuratúra, ale je to potrebné riešiť trestnoprávne, čiže cez súd – to som aj uviedol v predošlej správe. Naposledy sme rozprávali aj o tom, že treba reklamovať zlé účtovania a dohodnúť sa s p. Pargáčom. On stále uvádza, že účtoval na základe toho, aké podklady dostal z obecného úradu.“

**Mgr. Hajnalka Oláh, poslankyňa OZ** – „mne sa len nezdá, že súkromná osoba má dať podnet na priestupkové konanie za to, že tu na obecnom úrade niečo nie je v poriadku. Tu na obecnom úrade to nikomu nevadí, ani kontrolórovi obce, hoci ho na to už poslanci OZ viackrát upozornili. Síce, my (poslanci OZ) sme si už na to zvykli, že tu (na obecnom úrade) sa všetko dá, všetko je v poriadku.“

**Štefan Bencze, kontrolór obce** – „zákonná časť riešenia predmetnej veci, je také všeobecné – každý, kto si myslí, že je ukrátený môže podať podnet na priestupkové riešenie, alebo prípad riešiť trestnoprávne na súde“.

**RNDr. Ferenc Bergendi, starosta obce** – „ak sa prípad dostane na súd – súd vydá rozhodnutie, že na základe neplatnej zmluvy boli vyplatené faktúry, dotyčná osoba má vrátiť peniaze. Druhá strana podá zas obec na súd, že účtovné služby vykonala, za vykonané služby je potrebné zaplatiť. Z toho vyplýva, že obec nielen za účtovné služby musí zaplatiť, ale ešte aj súdne trovy.“

**Mgr. Hajnalka Oláh, poslankyňa OZ** – sa informovala ohľadom vykonaných rozpočtových opatreniach.

**Štefan Bencze, kontrolór obce** – dodal, že s účtovníčkou prerokoval vykonané rozpočtové opatrenia, ktoré sú v poriadku, a  dohodli sa, že v budúcnosti rozpočtové opatrenia nebudú vykonané jednotlivo, ale viac opatrení naraz a budú predložené obecnému zastupiteľstvu.

Po prerokovaní poslanci OZ prijali:

**Uznesenie číslo: 77/2018-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu hlavného kontrolóra o výsledku finančnej kontroly č. 9/2018 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: II. štvrťrok 2018 (01.04.2018 – 30.06.2018)**

*Prezentácia: 7 poslancov OZ*

*Správu brali na vedomie 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Bc. Tibor Vincze, Ing. Kristián Morovič, Atila Forró*

1. **Plán kontrolnej činnosti hlavného kontrolóra Obce Kráľová nad Váhom na II. polrok 2018**

Kontrolór obce vypracoval plán kontrolnej činnosti, ktorý bol zverejnený na webstránke obce a doručený poslancom OZ. V krátkosti informoval o naplánovaných finančných kontrolách, ktoré sa týkajú kontroly príjmov a výdavkov za II. a III. Q 2018, sledovania stavu a vývoja pohľadávok, záväzkov a celkového dlhu obce, kontroly dodržania zákonov, kontrol vykonávaných z vlastného uváženia, poznatkov a podnetov, o ktorých sa dozvie pri výkone svojej činnosti, plán vypracovania stanovísk a iných činností.

-314-

Po informáciách o pláne kontrolnej činnosti poslanci OZ prijali:

**Uznesenie číslo: 78/2018-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Plán kontrolnej činnosti hlavného kontrolóra Obce Kráľová nad Váhom na II. polrok 2018**

*Prezentácia: 7 poslancov OZ*

*Informáciu brali na vedomie 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Bc. Tibor Vincze, Ing. Kristián Morovič, Atila Forró*

1. **Návrh na uznesenie – predaj pozemku – Ladislav Székely a Monika Székelyová, Kráľová nad Váhom**

Starosta informoval prítomných, že na základe uznesenia č. 54/2018-OZ obecného zastupiteľstva zo dňa 20.6.2018 bol zverejnený zámer predaja majetku Obce Kráľová nad Váhom.

Po informácií o zverejnení poslanci OZ prijali:

**Uznesenie číslo: 79/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**predaj novovytvoreného pozemku parcely registra „C“, parc. č. 796/42, zastavané plochy, o výmere 51 m², odčleneného z pozemku parcely registra „C“, parc. č. 796/1, zastavané plochy, v k. ú. Kráľová nad Váhom, vedené na LV č. 964 na Okresnom úrade Šaľa, katastrálny odbor, výlučne vo vlastníctve Obce Kráľová nad Váhom, odčlenené s návrhom Geometrického plánu č. 7/2018, vypracovaného: László Jónás, súkromným geodetom, 92581 Diakovce č. d. 542, IČO: 40 509 940, overeného Okresným úradom Šaľa, katastrálny odbor, dňa 13.03.2018 pod číslom 105/2018, z dôvodu hodného osobitného zreteľa v zmysle § 9a ods. 8, písm. e) zákona č. 138/1991 Zb. o majetku obcí v znení neskorších predpisov, pre Ladislav Székely, rod. Székely, nar.16.10.1982, bytom Kráľová nad Váhom č. 459 a Monika Székelyová, rod. Hrotková nar. 06.05.1985, bytom Kráľová nad Váhom č. 488, za cenu 12,- €/m², a to z dôvodu hodného osobitného zreteľa v súlade s § 9a ods. 8 písm. e) zákona č. 138/1991 Zb. o majetku obcí v znení neskorších predpisov a doplnkov.**

**Dôvodom osobitného zreteľa je zámer občanov vysporiadať vlastníctvo pozemkov podľa skutočnej držby.**

*Prezentácia: 7 poslancov OZ*

*Predaj pozemku schválilo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Bc. Tibor Vincze, Ing. Kristián Morovič, Atila Forró*

*Zdržala sa 1 poslankyňa OZ: Mgr. Hajnalka Oláh*

1. **Rekonštrukcia miestnej komunikácie u. Poštová – dodatok k zmluve o dielo**

Starosta obce informoval prítomných, že pri realizácii rekonštrukčných prác miestnej komunikácie ulice Poštovej bolo potrebné riešiť ako naviac práce:

* spevnenie podkladu cesty na úseku cca 8 m – smerom k hrádzi ( Malá ul.), povrch bol vybúraný a následne spevnený s cementovou stmelenou vrstvou CBGM,
* vyrovnanie, vyplnenie výškového rozdielu medzi odvodňovacie rigoly a cesty – podklad bol vyhotovený z CBGM na ploche 190 m2,
* výškovú úpravu hydrantových, šupatkových a trasových poklopov v počte 4 ks a jeden kanalizačný poklop.

Na naviac práce bola vypracovaná cenová ponuka. Vykonané práce sú zaznamenané v stavebnom denníku.

-315-

**Ing. Imrich Kovács, poslanec OZ, predseda Komisie výstavby, ÚP** – dodal, že komisia rokovala o dodatku, práce boli vykonané, preto členovia komisie odporúčajú podpísanie dodatku č. 2 k zmluve o dielo

**RNDr. Ferenc Bergendi, starosta obce** – vysvetlil dôvody naviac prác (viď. záznam na DVD)

**Ing. Ladislav Adamkó, poslanec OZ** – dotazoval sa, či naviac práce nevznikli z dôvodu vybudovania prípojok verejného vodovodu a kanalizácie k novým rodinným domom na konci ulice, ak áno výdavky by sa mali rozdeliť medzi obcou a investorom

Rozprava medzi prítomnými ohľadom vykonaných prác (viď. záznam na DVD)

Po rozprave poslanci OZ prijali:

**Uznesenie číslo: 80/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**Dodatok č. 2 k Zmluve o dielo č. 05/06/2018 na realizáciu stavby „Rekonštrukcia miestnej komunikácie ul. Poštová**

*Prezentácia: 7 poslancov OZ*

*Dodatok k zmluve schválilo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Bc. Tibor Vincze, Ing. Kristián Morovič, Atila Forró*

1. **Návrh na uznesenie – Erazmus Molnár, Kráľová nad Váhom – odkúpenie spoluvlastníckych podielov**

Starosta obce informoval prítomných, že na základe rozhodnutia Okresného úradu Šaľa, katastrálny odbor bolo prerušené/zastavené konanie zápisu vlastníckych práv. Bola vyžiadaná listina preukazujúca vlastnícke právo predávajúceho k predmetu prevodu z Okresného úradu Nitra. Je potrebné aj prijať nové znenie uznesenia a na základe toho vypracovať dodatok ku kúpnej zmluve. Návrh na uznesenie a dodatok vypracoval advokát a bolo konzultované aj s katastrálnym odborom.

Po informáciách poslanci OZ prijali:

**Uznesenie číslo: 81/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**predaj nehnuteľnosti, rodinného domu súpisné číslo 7, postaveného na pozemku reg. „C“ parc. č. 16, zapísanom na LV č. 343, vedenom na Okresnom úrade Šaľa, katastrálny odbor v spoluvlastníckom podiele 52/504 k celku za kúpnu cenu 1,00 EURO Erazmusovi Molnárovi, rod. Molnár, nar. 12.06.1956, trvale bytom Kráľová nad Váhom č. 474, ktorý je spoluvlastníkom uvedenej nehnuteľnosti v podiele 113/126 k celku, a to z dôvodu hodného osobitného zreteľa v zmysle § 9a ods. 8 písm. e) zákona č. 138/1991 Zb. o majetku obci.**

**Dôvodom osobitného zreteľa je zámer občanov vysporiadať vlastníctvo pozemkov podľa skutočnej držby, ako aj havarijný stav danej nehnuteľnosti.**

*Prezentácia: 7 poslancov OZ*

*Predaj nehnuteľnosti schválilo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Bc. Tibor Vincze, Ing. Kristián Morovič, Atila Forró*

*Zdržala sa 1 poslankyňa OZ: Mgr. Hajnalka Oláh*

-316-

1. **Návrh na uznesenie – Zriadenie vecného bremena v prospech ZD a. s. Bratislava**

Starosta obce informoval prítomných, aby ZD a. s. mala bezproblémový prístup k elektrickým vedeniam v stavebnom obvode „Pri štadióne“ cez obecné pozemky je potrebné zriadiť vecné bremeno v prospech ZD a. s.

Po informáciách poslanci OZ prijali:

**Uznesenie číslo: 82/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**zriadenie vecného bremena v prospech spoločnosti Západoslovenská distribučná, a. s. Čulenová 6, 816 47 Bratislava. Jedná sa o nasledovnú nehnuteľnosť:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Parcelné**  **číslo** | **Diel** | **Register**  **KN** | **LV č.** | **Výmera**  **v m²** | **Druh pozemku** | **Katastrálne**  **územie** | **Obec** | **Okres** |
| **825/50** | **1** | **C** | **964** | **6** | **Zastavané plochy a**  **nádvoria** | **Kráľová nad**  **Váhom** | **Kráľová nad**  **Váhom** | **Šaľa** |
| **825/79** | **3** | **C** | **964** | **20** | **Zastavané plochy a**  **nádvoria** | **Kráľová nad**  **Váhom** | **Kráľová nad**  **Váhom** | **Šaľa** |

**Vecné bremeno sa zriaďuje bezodplatne za výmery zameraných vecných bremien vymedzených Geometrickým plánom na zriadenie vecného bremena vo vyznačenom rozsahu na pozemku parc. č. 825/50, 825/58, 825/79, overeného na Okresnom úrade, Katastrálny odbor Šaľa dňa 30.07.2018, pod číslom 358/2018**

*Prezentácia: 7 poslancov OZ*

*Zriadenie vecného bremena schválilo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh Bc. Tibor Vincze, Ing. Kristián Morovič, Atila Forró*

1. **Informácie**

* **Zariadenie na zneškodnenie tiel mŕtvych spoločenských zvierat – Kráľová nad Váhom –** Obec Kráľová nad Váhom vydala záporné rozhodnutie na žiadosť Ing. Wöllnera, majiteľa budovy určenej na poľnohospodárske účely, o zmenu účelového využitia budovy. Následne menovaný podal odvolanie. Celý spisový materiál bol doručený na preskúmanie na Okresný úrad Nitra. Po troch mesiacoch okresný úrad vrátil spis na znovu prerokovanie na obecný úrad. Na základe nového stavebného konania a obec vydala znovu záporné rozhodnutie.
* **Poštová ulica –** po asfaltovaní by bolo potrebné opraviť aj chodníky, hlavne na kritických miestach. Starosta obce navrhol vyčleniť finančné prostriedky vo výške cca 3000,- až 3500,- EUR a svojpomocne/zamestnancami obce by sa dali opraviť ešte v tomto roku.

**Mgr. Hajnalka Oláh, poslankyňa OZ** – sa dotazovala, či obec môže vynaložiť finančné prostriedky na opravu chodníkov, ktoré sa nenachádzajú na pozemkoch, ktoré vlastní obec

**Atila Forró, poslanec OZ** – podľa neho, ak už existujúce chodníky sú v inventári obce, tak opravu môže obec vykonať

**Ing. Ladislav Adamkó, poslanec OZ** – navrhol vyžiadať si názory obyvateľov ulice na opravu chodníkov

Rozprava medzi prítomnými ohľadom opravy chodníkov na ulice Poštovej (viď. zoznam DVD)

-317-

* **Návrh na opravu obecného traktora –** starosta obce navrhol vyčleniť finančné prostriedky vo výške cca 5000,- až 7000,- EUR na opravu. Oprava je nutná a traktor obec potrebuje.

Rozprava medzi prítomnými ohľadom opravy traktora (viď. záznam na DVD)

**Mgr. Hajnalka Oláh, poslankyňa OZ –** navrhla, aby finančná komisia hľadala možnosti presunu finančných prostriedkov v rámci rozpočtu na opravu.

* **Iné - Rozprava**

**Mgr. Hajnalka Oláh, poslankyňa OZ –** sa informovala dokedy bude chodník pred starou farou uzavretá a či bola stanovená v búracom povolení aj termín odstránenia budovy.

**RNDr. Ferenc Bergendi, starosta obce** – dodal, že sa bude informovať na stavebnom úrade ohľadom termínu odstránenia budovy

**Ing. Imrich Kovács, poslanec OZ** – nahlásil nefunkčnosť verejného osvetlenia (VO) na začiatku Jozefovského honu I.

**RNDr. Ferenc Bergendi, starosta obce** – na základe zmluvy s prevádzkovateľom verejného osvetlenia, kým na 98 % funguje VO prevádzkovateľ opravárov nepošle

**Ing. Ladislav Adamkó, poslanec OZ** – sa informoval, či ďalšie etapy VO nebudú modernizované

**RNDr. Ferenc Bergendi, starosta obce** – dodal, že obec zatiaľ neurgovala modernizáciu ďalšej etapy.

Na záver rozpravy starosta obce navrhol pripraviť rozpočet obce na ďalšie roky. Prítomní sa dohodli, že pripravený návrh bude zverejnený na webstránke obce a následne budú o tom rokovať na budúcom zasadnutí OZ.

1. **Záver**

Nakoľko program zasadnutia bol vyčerpaný starosta obce, RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Atila Forró

starosta obce

Ing. Kristián Morovič